Advokatmiljøet: Terskelen for å frata bevilling for høy
De vil ikke kommentere enkeltsaker, men er tydelige på at det skal for mye til å miste advokatbevillingen slik systemet er i dag: – Advokater har et stort ansvar, og derfor stilles det strenge krav til hvem som kan bli advokat, man kan miste advokatbevillingen og det føres tilsyn via Tilsynsrådet og Disiplinærordningen. Et av innspillene fra Advokatforeningen til ny advokatlov er at kravene til å bli advokat skal bli strengere, og at terskelen skal senkes for å miste bevillingen, sier Merete Smith, generalsekretær i Advokatforeningen. Bakgrunn: Kraftig økning i advokatklager: Fikk 80-åring til å betale 400.000 for mye – Jeg mener det burde ha vært reagert strengere overfor flere advokater der disiplinærbruddene gjentar seg. Du kan som advokat få flere advarsler uten at det får noen konsekvenser. Den manglende oppfølgingen er et problem, sier Jeppe Norman, advokat og partner i advokatfirmaet Selmer, som i en årrekke vært leder av disiplinærutvalget i Oslo og underviser i etikk. – Generelt kan jeg si at det er viktig at advokatene opptrer i henhold til god advokatskikk for å opprettholde tilliten til rettsvesenet, sier Ingjerd Thune, leder Den norske Dommerforening. VG+: Lesernes advokathistorier: Fikk igjen 234 000 etter klageHøyesterettsdommer Bergljot Webster har som leder av Advokatlovutvalget gått inn for en skjerpelse av praksis når det gjelder konsekvenser for advokater som gjentatte ganger blir innklaget og felt i disiplinærsystemene. – Det å ta bevillingen er et inngripende vedtak, det innebærer å ta fra advokaten levebrødet. Derfor må det være et visst alvor over det som skal lede til tap av bevillingen. Det er ikke sjelden advokat og klient krangler om salæret, og det alene vil ikke føre til tap av bevilling, sier hun. – Men selv om tap av bevilling er et kraftig virkemiddel, mener vi i advokatlovutvalget at terskelen burde senkes, sier Webster. Leder for Advokatbevillingsnemnden, lagdommer Håvard Holm, opplyser at de i dag kun kan behandler konkrete forslag om tilbakekall fra Tilsynsrådets styre eller Disiplinærnemnden. – Vi tar ikke opp saker av eget tiltak, sier han. Les også: Advokater – rettsstatens tjenere eller parasitter?Geir Woxholth er professor ved Institutt for privatrett ved Universitetet i Oslo og driver for tiden med et forskningsprosjekt om advokatrett. Han mener også systemet er for tilbakeholdne med å frata advokater bevilling. – Hvor bør listen ligge? – Avviket fra korrekt opptreden må være vesentlig og det skal etter praksis legges vekt på advokatens tidligere «record» ut fra det syn at man skal få mulighet til å forbedre seg. Etter min mening er det likevel en tendens til å legge for liten vekt på tidligere forgåelser, sier Woxholth. Han påpeker at advokatene er avhengige av tillit fra publikum og samfunnet og at en uavhengig og kompetent advokatstand er en forutsetning for en rettsstat. – Dessuten er det betenkelig at advokater, som tidligere har vist at de ikke er i stand til å overholde gjeldende regler, skal få fortsette med mulighet til å skade interessene til nye og «uvitende» klienter. Det siste gjelder den enkeltes rettssikkerhetsvern, sier legger han til.
Flere toneangivende stemmer i advokat- og juristmiljøet mener at terskelen for å frata advokater bevillingen er for høy.